Patxiku Uranga

Patxiku Uranga (Biarritz, 1969ko irailaren 24a -) Ipar Euskal Herriko idazle eta animatzaile kulturala da.

 Biografia 
Hendaian jatorria duen familia batekoa, 1969an Biarritzen jaio zen eta Donibane Garazin bizi da. Ihintza eta Iban izeneko bi haurren aita da.

Ikasketei dagokienez, Lehen maila Hendaiako Les Joncaux eskolan, Bigarrena herri bereko Irandatz kolejioan eta Hirugarrena Baionako Lauga lizeoan egin zituen, unibertsitatean Arteko lizentzia atera baino lehen.

 Kultura suspertzailea 
1995ean "Kukuxka" euskal kulturan espezializatuta dagoen liburu eta disko denda zabaldu zuen Donibane Garaziko Zitadelako karrikako 3. zenbakian.Kalapita blogean "Musikarien lagunak" atala.

1999an Kultulan izeneko lantegia sortu zuen. Horren bitartez zenbait artistak diskoak ekoitzi dituzte: Arbaila lana (Maddi Oihenart, Mixel Etxekopar, Mixel Arotze eta Pierre Visslerrena), Bordaxar, Elaudi, Emazteak kantuz, Ikus, Mugitu taldea, Pantxika Solorzano (Kukuxka), Patxi Saiz, Unama, Xalbador & Ihidoiren Amentsaren miraila.

Zinema munduan ere ekoizle aritu da:
 Lokarri filma.
 Zenbait dokumental:
 Euskal Herria Zuzenean L'esprit du festival (2004, Nicole Alix)
 Maurice Ravel Zazpiak Bat
 Biharko Sao Tome Euskal Herria
 Hatsa
 Ama
 Matalaz
 Bat bi Euskal musika

 Idazlanak 
Liburu bakarra argitaratua du, frantsesez:
 Trois fuites (Cairn, Paue, 2005). . ETAko kide baten atxiloketan oinarritua. Gaur egun euskal nortasunari buruzko liburu baten proiektuan lanean ari da. Horrez gain Euskal Herriko Kazetan Chroniques littéraires literatura kronikak idatzi ditu, gehienbat Euskal Herriarekiko atxikimendua erakusten dutenak eta astero liburu zein diskoen kritikak egiten ditu Irulegiko irratian.Iturria: Trois fuites liburuan agertzen diren datu biografikoak.
 Un exil américain

 Erreferentziak 

 Kanpo loturak 
  Balade en Pays Basque blogean "Kukuxka" liburudendaren erreferentzia.
  Elkarrizketa Urangari Ekaitza aldizkarian.

Kategoria:Donibanegaraztarrak
Kategoria:Hendaiarrak
Kategoria:Euskal Herriko erdal idazleak
Kategoria:Euskal Herriko zinema ekoizleak